As privatizacións de servizos municipais, corrupción, corruptos e corruptores, ... A operación Pokémon chega ao Pazo Municipal ferrolán, o Alcalde, José Manuel Rey Varela, imputado - Mesa de Debate sobre a Remunicipalización da xestión do Ciclo Integral da Auga - Ártabra 21
Home Corrupción Privatizacións Saneamento As privatizacións de servizos municipais, corrupción, corruptos e corruptores, ... A operación Pokémon chega ao Pazo Municipal ferrolán, o Alcalde, José Manuel Rey Varela, imputado - Mesa de Debate sobre a Remunicipalización da xestión do Ciclo Integral da Auga
As privatizacións de servizos municipais, corrupción, corruptos e corruptores, ... A operación Pokémon chega ao Pazo Municipal ferrolán, o Alcalde, José Manuel Rey Varela, imputado - Mesa de Debate sobre a Remunicipalización da xestión do Ciclo Integral da Auga
✔ Saúde e Liberdade ! Diterbitkan quarta-feira, junho 25, 2014
Nos últimos días, coincidindo cunha nova apertura do sumario da 'Operación Pokémon', saiu á palestra un novo imputado desta vez é o Alcade de Ferrol, José Manuel Rey Varela, tamén presidente da Federación Galega de Municipios e Provincias (Fegamp).
O sumario que ainda está sen finalizar, imputa a case un centenar de políticos, funcionarios e representantes de empresas implicadas do Grupo VENDEX. A xuiza Pilar De Lara, baseando-se nun informe de Aduanas, imputa-lle a José Manuel Rey un "Delito de Cohecho".
A Profesora Titular de Dereito Administrativo Universidade de Santiago de Compostela, Alba Nogueira López, ilustraba-nos, o pasado 2 de Febreiro, no seu interesante blogue "Porta ventosa" cun artigo "Pokemon. Privatizacións e corrupción", como a 'Operación Pokemón' amosaba as relacións entre as privatizacións das empresas e servizos públicos, coa corrupción, corruptos e corruptores. Polo que recomendamos a súa lectura, un escrito bon, breve e claro, e de paso dar unha ollada ao seu blogue, sobre todo ler o seu último artigo: A galiña, o ovo, a privatización e a desfeita. "Depende de ti".
Para informar-nos da 'Pokémon', nos xornais diarios comerciais podemos atopar abundante información, por exemplo a reportaxen de Silvia R. e Xosé Hermida no xornal 'El País' na súa edición para Galiza: "Unha mafia empresarial á caza de contratas municipais", mais a análise e información interesante está no xornal dixital amigo 'Praza Pública' da man de David Lombao, nos seus artigos "A xuíza atráncalle a Feijóo o ventilador da Pokémon" | 24.06.2014 [] e "A xuíza da Pokémon imputa o alcalde de Ferrol ao sospeitar que Véndex lle pagou viaxes" | 24.06.2014.
Remunicipalización da xestión do Ciclo Integral da Auga
Ante estas últimas noticias de corrupción, se cadra, converte en moi interesante a "Mesa de Debate sobre a Remunicipalización da xestión do Ciclo Integral da Auga" do vindeiro Sábado 28 de Xuño, pola mañá, ás 10:30hs que terá lugar no Salón de Actos da Sociedade Galega de Historia Natural -SGHN, (Cruceiro de Canido S/N - Antiga Casa do Coronel). Acto organizado polas entidades integrantes da Comisión Social de Seguimento do proxecto e obras do sistema de sanemento da marxe norte da Ría de Ferrol (Comisión de Medio Ambiente da Asociación Veciñal de Recimil, ADEGA, VERDEGAIA e SGHN). Onde intervirán: Joaquín Moldes e Juan Lage da Comisión da Auga de Punxín, e Joaquín Morell e Emilio Pachón do Consorcio Provincial de Augas de Sevilla